text: Ватикански екзорсист: Хари Потър и йогата водят до сатанизъм – Любопитно
  Ватикански екзорсист: Хари Потър и йогата водят до сатанизъм
  30 ноември 2011 Любопитно 0
  Католическият свещеник и един от най-известните екзорсисти, Габриел Аморт (86), твърди, че практикуването на йога и четенето на книгите за магьосника Хари Потър, доближават хората към дявола.
  Аморт, който дълги години е бил главен екзорсист на Ватикана, обяснява твърденията си за лошото въздействие на йогата с това, че тя води към индуизма, а "всички източни религии са основани на лъжливи вярвания в реинкарнацията" (прераждане).
  – Практикуването на йога е сатанинско дело, то води към зло, също както и четенето на Хари Потър – изяви Аморт на филмовия фестивал в Умбрия, където представи филма за екзорсизма (гонене на зли сили) "Обред".
  През 1999 година Аморт представи документ, в който предупреждава за опасността от йогата, трансцеденталната медитация и други източни ритуали. Свещеникът има издадени две книги за опита си в прогонването на дявола, а през 1990 основава Международната асоциация на екзорсистите.